L’Agència Catalana de Turisme reconeix aquest dimecres a la tarda la ciutat de Reus amb el distintiu “Ciutats i Viles amb Caràcter”, durant un acte institucional que es porta a terme al Palau Moja de Barcelona. Aquest distintiu és adreçat a ciutats mitjanes que tenen una forta personalitat, marcada pel seu caràcter històrico-cultural, enogastronòmic o artístico-creatiu. El programa de l’agència agrupa els municipis per facilitar el seu posicionament i la seva promoció com a destinacions turístiques a nivell nacional i internacional, i té com a objectius preservar i promoure el patrimoni històric, arquitectònic, tradicional i paisatgístic; i promoure el turisme, com a eina de desenvolupament, diversificació econòmica i garantia de futur per als pobles i les ciutats.